- Hayden Panettiere singel igjen
Men ikke overraskende: De er fortsatt veldig gode venner, skriver TMZ.com. Kjendisnettstedet har til og med kilder som hevder at de kommer til å ende opp sammen igjen. McKnight er stjerne i amerikansk fotball for laget New York Jets, og er den andre kraftige idrettsutøveren skuespiller Panettiere har vært sammen med. Panettiere, som for tiden er aktuell i TV3-serien «Nashville» var sammen med den ukrainske tungvektsbokseren Wladimir Klitschko i nesten to år. Panettiere har vært i rampelyset helt fra hun var liten, og dukket opp i reklamefilm allerede 11 måneder gammel. Hun spilte i såpeserien «One Life to Live» fra 1994 til 1997, men mest kjent er hun nok som high school-jenta med superkrefter i TV-serien «Heroes». I «Nashville» spiller Panettiere den unge country-stjernen Juliette Barnes. 23-åringen spiller også Amanda «Foxy Knoxy» Knox i filmen om drapet på Meredith Kercher i 2006.
«Heroes»-stjernen Hayden Panettiere og fotballspilleren Scotty McKnight har gått fra hverandre.